SK
30.12.2022
Úradný vestník Európskej únie
C 498/1
I (Uznesenia, odporúčania a stanoviská)
UZNESENIA
VÝBOR REGIÓNOV 151.
PLENÁRNE ZASADNUTIE VR, 11. 10.
2022 – 12. 10.
2022
Uznesenie Európskeho výboru regiónov o stave regiónov a miest v Európskej únii
(2022/C 498/01)
EURÓPSKY VÝBOR REGIÓNOV (VR)
SO ZRETEĽOM NA:
— svoju Výročnú správu o stave regiónov a miest v EÚ založenú na inkluzívnom a faktickom prístupe a využití dôkazov vrátane regionálneho a miestneho barometra, ktorý odráža názory miestnych a regionálnych zástupcov, zapája viacerých partnerov a inštitúcie a poskytuje politickým činiteľom s rozhodovacou právomocou na európskej, národnej, regionálnej a miestnej úrovni dôkazy a kľúčové odporúčania týkajúce sa najnaliehavejších výziev na nasledujúci rok (1),
— výsledok Konferencie o budúcnosti Európy a mnohé návrhy s bezprostredným významom pre miestne a regionálne samosprávy, ktoré majú kľúčový význam pri riešení problémov občanov,
— prejav predsedníčky Európskej komisie o stave Únie v roku 2022 zo 14. septembra 2022 a vyhlásenie o zámere adresované predsedníčke Európskeho parlamentu a českému predsedovi Rady EÚ,
KEĎŽE:
— nezákonná a neodôvodnená vojna Ruska proti Ukrajine spôsobila a spôsobuje smrť a ničenie, pričom milióny ľudí musia opúšťať svoje domovy a sťahovať sa na iné miesto na Ukrajine, alebo do Európskej únie, a to najmä do jej východných členských štátov, pričom miestne a regionálne samosprávy sú prvou úrovňou poskytovania podpory,
— mnohé domácnosti, malé a stredné podniky a miestne a regionálne samosprávy v celej EÚ okrem vplyvu klimatických zmien, dôsledkov pandémie COVID-19 a narušení obchodu výrazne zaťažuje aj vplyv vojny na Ukrajine vzhľadom na značný dodatočný tlak cien energií a potravín a neustále stúpajúcu infláciu,
1. zdôrazňuje, že jeho Výročná správa o stave regiónov a miest v EÚ znepokojujúco poukazuje na územné rozdiely v celej EÚ, ktoré sa stále zväčšujú v dôsledku účinkov pandémie COVID-19, vojny na Ukrajine a zrýchľovania klimatických zmien.
(1)
https://cor.europa.eu/sk/our-work/Pages/State-of-Regions-and-Cities-2022.aspx?origin=spotlight.